Thabo Mbeki as kanselier aangestel | Maroela Media
Oudpres. Thabo Mbeki
Oudpres. Thabo Mbeki (74) is aangestel as die kanselier van die Universiteit van Suid-Afrika (Unisa).
Unisa het in 'n verklaring gesê regter Bernard Ngoepe, wat 15 jaar as kanselier diens gedoen het, het vandeesweek uitgetree. "Hy het onbaatsugtig en met waardigheid en integriteit gedien op 'n wyse wat Unisa se profiel en goeie naam versterk het, selfs tydens die moeilike tye."
Volgens die universiteit was daar wye konsensus rakende Mbeki se aanstelling aangesien hy 'n "intellektuele reus" is en internasionaal hoog geag word. "Hy was by verskeie leiersrolle in die anti-apartheid-bevrydingstryd en nasiebouprogramme betrokke die afgelope ses dekades. Hy is steeds betrokke in 'n reeks konflikresolusie- en ontwikkelingsinisiatiewe in Afrika."
Mbeki was van Junie 1999 tot September 2008 die president van Suid-Afrika. Hy het in September 2008, met sowat nege maande oor in sy tweede termyn, sy bedanking aangekondig nadat hy deur die ANC herroep is.
Slim skuif deur UNISA
O genade UNISA……
Ooooo my genade, net wanneer jy dink dit kan ni nog slegter gaan ni………
Noujatoe .die mense se aftree-ouderdom word al hoe later. Hulle druk ons op 60 oral uit, maar op 74 word hierdie man nog Kanselier? Wonder net wat gaan sy funksie presies wees. EK dink baie meer van sy broer.